Бившият митнически шеф Фози влезе в затвора | Днес.dir.bg
05:48 | 20.08.19
Бившият митнически шеф Фози влезе в затвора
През 2012-а Георги Владимиров беше арестуван заедно с убития по-късно Борислав Манджуков, окончателната присъда е 4 г. зад решетките
12:14 | 24 октомври 2018 14 9511 Снимка: Фейсбук
Бившият началник на митниците при граничния пункт "Гюешево", а след това - и при "Олтоманци", Георги Владимиров, по-известен в Кюстендил като Фози, получи окончателна присъда от 4 години лишаване от свобода, реши състав на Върховния касационен съд, предава БНР. Владимиров вече е в централния софийски затвор, казаха негови доскорошни колеги.
Виж още Цветанов: Кюстендилски депутат опънал чадър над Фози
На първа инстанция Владимиров бе признат за виновен в това, че от август 2011 г. до юни 2012 г. е участвал в организирана престъпна група, ръководена от покойния Борислав Манджуков, застрелян по-късно. Тя била създадена с цел държане на акцизни стоки без бандерол - контрабандни цигари.
Спецмагистратите тогава приеха тезата и доказателствата на прокуратурата, че Владимиров е улеснявал нееднократно групата, като е осигурявал безпрепятствено вкарване на големи количества цигари без бандерол през ГКПП "Кулата". Според експертизите общото количество контрабандни цигари възлиза на близо 1 млн. кутии от различни марки на обща стойност близо 7 млн. лв.
Владимиров е оправдан по обвинението за участие в организирана престъпна група, но е признат за виновен за участие в контрабанда на цигари без бандерол през ГКПП "Кулата", пише в решението на ВКС.
Владимиров работи в системата на митниците от 1991 г. Самият той коментираше, че е уволняван 4 пъти от системата на митниците и толкова пъти е връщан на работа. За последно - преди няколко месеца, когато пак стана шеф на митницата "Олтоманци".
Виж още Арестуваха митническия шеф Фози и бизнесмена Борислав Манджуков в акция ”Цигараджии”
През 2012 година Цветан Цветанов обяви, че Владимиров се е ползвал с "определени политически протекции".